Author: agenda0
Company: agenda

D ô v o d o v á    s p r á v a

Fond národného majetku Slovenskej republiky (ďalej len „fond“) listom zo dňa 12.7..2001 predložil na Ministerstvo pre správu a privatizáciu národného majetku SR (ďalej len „ministerstvo“)  žiadosť o zmenu rozhodnutia o privatizácii podniku Paneláreň Košice, štátny podnik so sídlom v Košiciach a podľa § 28 ods. 8 zákona č. 91/1992 Zb. o prevode majetku štátu na iné osoby v znení neskorších predpisov (ďalej len „zákon“) žiadosť  o vydanie predchádzajúceho písomného súhlasu so spôsobom naloženia so 100 % podielom akcií na základnom imaní spoločnosti Paneláreň, akciová spoločnosť Košice, t.j. 118 008 kusov akcií v menovitej hodnote 1 000,- Sk.

V súlade s § 28 ods. 6 písm. a)  predkladáme na rokovanie vlády Slovenskej republiky návrh na zmenu  rozhodnutia ministerstva o privatizácii podniku Paneláreň Košice, štátny podnik Košice č. 446 z 11.3.1996, Spis č. KM-52/96  v časti A. bod 3. -  rozdelenie akcií.. 

Na základe rozhodnutia ministerstva č. 446 bola založená akciová spoločnosť Paneláreň, akciová spoločnosť so sídlom v Košiciach, vkladom celého majetku podniku Paneláreň Košice, štátny podnik Košice  s nasledovným rozdelením akcií:

      a/   3 %  podiel určený pre RIF
      b/  51 % majetková účasť štátu
      c/   46 % priamy predaj akcií

FNM SR v uplynulom období nenaložil s akciami podľa pôvodného rozhodnutia. Dôvod prečo sa tak nestalo nie je známy. MSPNM SR sa rozhodlo akceptovať žiadosť FNM SR o zmenu rozhodnutia na predaj celých 100 % akcií záujemcovi, ktorého FNM SR vyberie na základe výberového konania. Nie je totiž účelné a efektívne, aby si štát ponechal 51 % v tejto spoločnosti. Preto MSPNM SR navrhuje vláde SR vydať nové rozhodnutie, kde so 100 % podielom bude naložené podľa § 28 ods. 8 zákona č. 92/1991 Zb. v znení neskorších predpisov.
 
	Zmena rozhodnutia nebude mať negatívny vplyv na zamestnanosť.

             Materiál bol dňa 8. 10. 2001 na rokovaní PEM odporučený predložiť na rokovanie 
        vlády SR.